Kandideeri Euroopa Parlamendi Schumani praktikale
2025-05-31 | Veebis
Euroopa Parlamendi Eesti büroo kutsub kandideerima Euroopa Parlamenti Schumani praktikale!

Praktika on tasustatud ja seda saad teha kas Brüsselis, Luxembourgis, Strasbourgis või Euroopa Parlamendi Eesti büroos. Kandideerimiseks pead olema:

vähemalt 18-aastane;
omandanud kõrghariduse;
ja valdama kõrgtasemel ühte ja väga heal tasemel teist ELi ametlikku keelt.

Praktika algab 1. oktoobril 2025 ning kestab 5 kuud.

Kandideerimine lõppeb 31. mail

Loe lähemalt: https://europa.eu/!CyYHXB

EHL 35 Loomekonkurss "Õpetajad ja õpilased tuleviku õpikeskkonnas"
2025-05-31 | Veebis
Eesti Haridustöötajate Liit kutsub osalema loomekonkursil „Õpetajad ja õpilased tuleviku õpikeskkonnas“. Konkursile on oodatud alg-, põhi- ja gümnaasiumiastme õpilaste ning kõigi haridustöötajate loometööd, mis kujutavad, milline võiks välja näha tuleviku õppeasutus, õppimine ja õpetamine.
Võistlustöid premeeritakse neljas kategoorias:

algkool
põhikool
gümnaasium
haridustöötajad

Võistlus toimub 3. aprillist kuni 31. maini 2025.
Võitjate premeerimine toimub 13. juunil 2025.
Lisainfo: ehl.org.ee/ehl-35-loomekonkurss/

Kandideeri juhtimisprogrammi "Juhtimine ühiskonnas 5.0"
2025-06-03 | Veebis
Kui oled 18.-30. aastane Aasia või Euroopa noor, siis liitu ja osale juhtimisprogrammis, et õppida, arutleda ja tegutseda teemal “Juhtimine ühiskonnas 5.0”. Programm kulmineerub noorte tippkohtumisega Osakas, Jaapanis!
Sinu võimalus on:
📘 Õppida!
👉Süvene teemasse „Juhtimine ja Ühiskond 5.0“ ning kuula oma ala parimate ekspertide ja tippkõnelejate mõtteid.
🤝 Laienda oma võrgustikku!
👉Kohtu mõttekaaslastega üle kogu Aasia ja Euroopa ning loo kontakte tulevaste koostööde tarbeks.
🗾 Avasta Jaapanit!
👉Saa osa kohalikust vaatenurgast tehnoloogia rollile ühiskonnas.
💬 Panusta!
👉Tööta koos teiste noortega, et pakkuda välja parimaid tehnoloogiapõhiseid lahendusi ühiskondlikele probleemidele.

📅 Millal ja kus?
– 29. juuli – 26. august 2025 teadmiste kogumise faas (virtuaalne)
– 27. august – 28. september 2025 Juhtimispraktika faas
– 29. september – 5. oktoober 2025 Noortetippkohtumine Osakas, Jaapanis
Rohkem infot ja kandideerimine: How can YOUth be the change for Society 5.0? Open Call for Participants for the 6th ASEF Young Leaders Summit (ASEFYLS6) – Asia-Europe Foundation (ASEF)

IDEEPUHUR: noorte omaalgatusprojektide konkurss 2025
2025-06-04 | Veebis
Ideepuhur on mõeldud 7–26-aastastele noortele, kes soovivad lahendada ühiskondlikke ja sotsiaalseid kitsaskohti. Konkursi kaudu saab taotleda kuni 2000-eurost toetust, et oma idee ellu viia.
Tänavused fookusteemad:

noorte vaimne ja/või seksuaaltervis;
loodus- ja tehnoloogiavaldkondade teadmiste ning oskuste arendamine;
kultuuridevaheline lõimumine (eestikeelsele õppele ülemineku toetamine);
rohepöörde ja keskkonnahoiu võimalused kohalikul tasandil;
noorte finantskirjaoskuse arendamine.

Projektide esitamise tähtaeg on 4. juuni 2025 kell 23:59
LISAINFO: www.teeviit.ee/ideepuhur/
Ideepuhurit viib ellu Eesti Avatud Noortekeskuste Ühendus ja rahastab Haridus- ja Teadusministeerium.

Eesti Töötukassa veebiloeng "Teadlikumalt tööturule"
2025-06-10 10:00 - 11:00 (Europe/Tallinn) | Microsoft Teams
Veebiloengus “Teadlikumalt tööturule” saab tervikliku ülevaate tööturust, tööotsingute erinevatest etappidest, kandideerimiseks vajalikest dokumentidest ja töövestlusel osalemisest.
Veebiloengu korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Eesti Töötukassa vestlusring "Tööturg ja AI - kuidas kohaneda, konkurentsis püsida ja tulevikuks valmistuda?"
2025-06-11 10:00 - 11:30 | Veebis
Eesti Töötukassa kutsub kuulama vestlusringi, mille fookuses on AI- kasutamine ja rakendamine tööturul.
Vestlusring toimub veebis ja selle sisu ning esinejate kohta leiab rohkem infot siit.

Eesti Töötukassa veebitöötuba "Tööle Euroopasse. Millest alustada?"
2025-06-11 12:00 - 13:00 | Veebis
Veebitöötoas “Tööle Euroopasse. Millest alustada?” saab infot välismaal töötamise võimaluste kohta (EURES võrgustik, tööpakkumiste leidmine, inglisekeelse CV koostamine jne).
Osalemiseks tuleb end registreerida ja anda enda soovist teada e-kirja teel: Marko.Dobrosman@tootukassa.ee.
Veebitöötoa korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Eesti Töötukassa veebiloeng "Karjäärikujundamise ABC"
2025-06-12 11:00 - 12:00 | Microsoft Teams
Veebiloengus “Karjäärikujundamise ABC” saab teada, miks on karjäärikujundamine oluline, kuidas oma karjääri planeerida ja teha läbimõeldud valikuid.
Veebiloengu korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Eesti Panga ja Finantsinspektsiooni loovtööde konkurss
2025-06-14 | Veebis
Finantsinspektsioon ja Eesti Pank ootavad 5.–7. klassi õpilasi osalema loovtööde konkursil. Loovtöö eesmärk on leida enda ümbert, internetist, tänavatelt ja mujalt märke finantspettustest või hinnatõusust.
Tööde sisu ja esitamise tingimused
Konkursile saab esitada loovtöid, millega käsitletakse üht kahest teemast:

Kuidas märgata finantspettust?
Miks hinnad tõusevad?

Töö võib olla näiteks plakat, video, loovjutt, viktoriin vms. Lubatud on nii rühmatööd kui ka ühe õpilase projektid. Ühe klassi õpilaste tehtud tööd tuleb esitada korraga.
Hinnatõusu kohta saab lisainfot Eesti Panga inflatsiooniteadetest.
Pettuste kohta saab lisainfot Finantsinspektsiooni tarbijaveebist, Pettuseinfo kodulehelt ja Eesti Väitlusseltsi korraldatud sotsiaalmeediakampaaniast.
Tööde tähtaeg
Kõik tööd tuleb elektrooniliselt üles laadida hiljemalt 14. juunil 2025 selleks loodud ühiskausta nimega “Õpilaskonkurss“. Esitatud tööde failid tuleb vormistada järgmiselt: esitaja_nimi_kool_klass. Kui olete oma töö üles laadinud, siis palun saatke oma kontaktandmed (ees- ja perekonnanimi, mobiiltelefon, e-posti aadress) aadressile muuseum@eestipank.ee.
Hindamine
Töid hindab žürii, kuhu kuuluvad Eesti Panga muuseumi töötajad ja Finantsinspektsiooni avalike suhete osakonna töötajad. Hindamise aluseks on järgmised kriteeriumid:

Õpetlikkus
Kas töö aitab teemat mõista ja annab uusi teadmisi finantsmaailmast?
Loovus
Kas töö on originaalne ja huvitav?
Selgus ja arusaadavus
Kas töö on selgelt esitatud ja kergesti mõistetav?

Tulemustest teavitamine
Konkursi tulemustest antakse teada Finantsinspektsiooni tarbijaveebis ja Eesti Panga muuseumi kodulehel 30. juunil. Võitjatega võetakse ka otse ühendust.
Auhind
Eesti Pank ja Finantsinspektsioon kutsuvad kahe parima töö autorid ja kogu nende klassi 25. septembril endale külla. Ees ootavad pidulik snäkilaud, ekskursioon keskpanga muuseumis, väitluse töötuba ja võimalus jälgida Eesti parimaid noori väitlemas finantsteenuste ja majanduse teemadel.
Konkursitööde levitamine sotsiaalmeedias
Tööde esitamisega annavad osalejad õiguse levitada oma loovtöid Eesti Panga ja Finantsinspektsiooni sotsiaalmeediakanalites.

PLURAL+2025: aeg rääkida oma lugu
2025-06-15 | Veebis
🎥 ÜRO noorte videofestival kutsub kuni 25-aastaseid noori kogu maailmast saatma lühivideoid, mis puudutavad olulisi ühiskondlikke teemasid:
🔹 ränne
🔹 sotsiaalne kaasatus
🔹 ksenofoobia ja diskrimineerimise vastu võitlemine
🔹 vastutustundlik ja faktiline rändeteemaline jutustamine
Julgustame loovat jutustamist – olgu see mängufilm, animatsioon, dokumentaal või muu vorm – et murda stereotüüpe, edendada dialoogi ja toetada kaasavat ühiskonda.
Tööde esitamise tähtaeg on 15.juuni 2025 kell 17.00 (New Yorgi aeg).
Lisainfo ja kandideerimine: Young Voices Sought: PLURAL+ Festival Seeks Impactful Stories That Foster Dialogue, Awareness, and Understanding | PLURAL+ Youth Video Festival

Vasta "NOOR VALIJA" küsitlusele
2025-06-15 | Veebis
Eesti Noorteühenduste Liit kutsub noori vastama küsitlusele, mille eesmärk on koguda noorte mõtteid ja kogemusi erinevate valdkondade kohta. Küsitluse tulemusi kasutatakse noorte hääle esindamiseks otsustajatega kohtumiseks. Räägi kaasa! Millist muutust vajab Sinu kodukoht?
Kokku on kaheksa küsimustikku, mille teemad on haridus, noorsootöö, elukeskkond ja planeerimine, kultuur ja sport, sotsiaalhoolekanne, rahvatervis ja turvalisus, ühistransport, kommunaalteenused. Iga küsimustiku täitmine võtab aega 3-4 minutit.
Kõikidele küsimustikele (kokku 8) vastajate vahel läheb loosi kinkekaarte ja peaauhind, mis on reis Euroopasse koos ENL meeskonnaga.
Täpsem info loosimisel osalemise kohta ja küsimustikud on veebilehel: enl.ee/oleviku-otsustajad/noor-valija/

Eesti Töötukassa veebiloeng "Kuidas leida sobivaid õppimisvõimalusi"
2025-06-17 11:00 - 12:00, 2025-07-12 10:00 - 11:00 | Microsoft Teams
Veebiloengus “Kuidas leida sobivaid õppimisvõimalusi” jagatakse infot, millised oskused on tööturul hinnas ja kuidas otsida haridusinfot.
Veebiloengu korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Eesti Töötukassa veebiloeng "Ettevõtlusega alustamine
2025-06-19 09:30 - 11:00 | Microsoft Teams
Veebiloengus “Ettevõtlusega alustamine. Töötukassa ettevõtlusetoetuse taotlemise tingimused” jagatakse infot, mis on vajalik ja kasulik teada ettevõtlusega alustamisel ja ülevaate töötukassa ettevõtluse alustamise toetuse kohta.
Veebiloengu korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Eesti Töötukassa veebiloeng "Kandideerimisdokumentide ABC"
2025-06-19 11:00 - 12:00, 2025-07-15 11:00 - 12:00 | Microsoft Teams
Veebiloengus “Kandideerimisdokumentide ABC” tutvustatakse CV, motivatsioonikirja ja kaaskirja koostamise põhimõtteid.
Veebiloengu korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Eesti Töötukassa töötuba "Tööle Euroopasse. Võimalused ja väljakutsed"
2025-06-19 11:00 - 13:00 | Tartu mnt 80, Tallinn
Eesti Töötukassa töötuba “Tööle Euroopasse. Võimalused ja väljakutsed” toimub Tallinna Karjäärikeskus (Tartu mnt 80, Tallinn).
Tasuta töötuppa on oodatud kõik, kes kaaluvad võimalust asuda tööle mujal Euroopas ja soovivad läbi mõelda oma võimalused ja väljakutsed.
Arutletakse järgmistel teemadel:

Miks minna välismaale tööle;
Millised on erinevad töötamise võimalused;
Millele tähelepanu pöörata enne otsuse tegemist;
Mis on EURES ja kuidas EURES saab toeks olla Euroopasse elama ning tööle minemisel.
EURES liikuvuskava-TMS-toetused tööotsijale.

Registreerumiseks anna enda soovist teada e-kirja teel: Marko.Dobrosman@tootukassa.ee.

Euroopa Noortedialoogi küsitlus
2025-06-24 | Veebis
Eesti Noorteühenduste Liit kutsub 13-30aastaseid noori vastama Euroopa Noortedialoogi küsitlusele, mis on järjekorras 11. konsultatsioon Eesti noorte seas. Küsimustiku tulemusi kasutatakse Euroopa Liidu tasandil noortega seotud teemade arendamiseks ja kujundamiseks.
Küsimustik on anonüümne. Küsimused käsitlevad noorte suhet Euroopa Liiduga – kuidas sa tunned end Euroopasse kuuluvana, millised on sinu võimalused kaasa rääkida, mis motiveerib või takistab sind osalemast ning millised ettepanekud sul on Euroopa Liidu ja noorte lähendamiseks.
Küsimustiku täitjate vahel loositakse välja auhindu, milleks on kinkekaardid ja noortevahetusel osalemine Saksamaal.
Küsimustiku täitmine võtab aega ca 15 minutit ja see on avatud kuni 24.06.2025.
Eestikeelne ankeet: https://forms.gle/URuTiMn7GhQhUDkN6 Venekeelne ankeet: https://forms.gle/mdPbLW3RgKZN9XEu8 Ingliskeelne ankeet: https://forms.gle/sPwMW3ZzvPeRVGQG7

Eesti Töötukassa veebiloeng "Kuidas tööotsingutes edukas olla?"
2025-06-26 11:00 - 12:00 | Microsoft Teams
Veebiloengus “Kuidas tööotsingutes edukas olla?” antakse ülevaate erinevatest tööotsinguvõimalustest ja -keskkondadest.
Veebiloengu korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Noore õpetlase stipendium
2025-07-01 00:01 - 23:59 | Veebis
Haridus- ja Noorteamet ning Haridus- ja Teadusministeerium kutsuvad noori kandideerima Noore õpetlase stipendiumile (NÕS), mille eesmärgiks on toetada Eestist pärit andekate keskharidusega noorte bakalaureuse tasemel õpinguid tunnustatud välisriigi kõrgkoolides.

Stipendium koosneb õpingute alguses makstavast ühekordsest stardirahast. Selle väljaandjad soovivad rõhutada piireületavat õppimiskultuuri, millel on läbi aegade olnud euroopalikus traditsioonis oluline koht. Stipendium antakse arusaamises, et omandatud tarkusi rakendatakse pärast õpingute lõppu Eesti hüvanguks, vastupidisel juhul käsitletakse stipendiumit laenuna.
2025. aasta Noore õpetlase stipendiumi taotlusvoor on avatud alates 1. juuni kuni 1. juuli kell 23.59.
Taotlusi võtame vastu läbi Toetuste Menetlemise infosüsteemi.
Noore Õpetlase stipendiumi intervjuuvoor toimub 18. juuli 2025.
Lisainfo: harno.ee/noore-opetlase-stipendium

Eesti Töötukassa veebitöötuba "Töövestluseks valmistumine"
2025-07-03 10:00 - 12:00, 2025-08-07 10:00 - 11:30 | Microsoft Teams
Veebitöötoas “Töövestluseks valmistumine” saab teada, kuidas teadlikult kandideerimisvestluseks valmistuda ja end tööandjale läbimõeldumalt esitleda.
Osalemiseks on vaja end kirja panna, mida saab teha juurde lisatud lingi kaudu.
Veebitöötoa korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Eesti Töötukassa veebiloeng "Kuidas karjäärivalikuteks infot leida?"
2025-07-08 15:00 - 16:00 | Microsoft Teams
Veebiloengus “Kuidas karjäärivalikuteks infot leida?” saab soovitusi ja praktilisi juhiseid, kuidas pidevalt muutuvas infoküllases maailmas oskuslikumalt leida vajalikku infot haridus- ja töömaailma kohta.
Veebiloengu korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Meemikonkurss "Ükskord välismaal"
2025-07-15 - 2025-08-05 | Veebis
Alates 15. juulist on kõikidel noortel võimalik osa võtta meemikonkursist „Ükskord välismaal“ Võistlus kestab kuni 5. augustini ning osalejate seast valitakse välja kaks võitjat. Auhindadeks on JBL Flip 6 ja JBL Flip 7 kaasaskantavad Bluetooth kõlarid.
Konkursi eesmärk on läbi noorte loodud meemide jagada erinevaid emotsioone ning olukordi, millega inimesed reisides kokku puutuvad ja seeläbi tõsta noorte teadlikkust rahvusvahelistest võimalustest. Kutsume noori meenutama oma kogemusi nii rahvusvahelises noortevahetuses või laagris kui ka vabatahtlikus teenistuses või reisil välisriigis.
Pärast konkurssi lõppu toimub kaks erinevat hääletust, nii avalik kui ka Erasmus+ ja Euroopa Solidaarsuskorpuse agentuurisisene, mille põhjal valitakse välja kaks võitjat, kes saavad JBL Flip kõlari.

Konkursi perioodiks on 16.07–05.08

Meem tuleb esitada pildina, videosid hääletusel arvesse ei võeta.

Hääletamine toimub 06.08–11.08

Võitjad kuulutatakse välja rahvusvahelisel noortepäeval Euroopa Noored Facebooki ja Instagram lehtedel 12.08

Auhindadeks on JBL Flip 6 ja JBL Flip 7 kõlarid

Lisaks on konkursi tingimuseks, et Erasmus+ ja Euroopa Solidaarsuskorpuse agentuurile jääb õigus pärast konkurssi lõppu meeme kasutada. Samuti jätab agentuur endale õiguse Erasmus+ programmi väärtustele vastukäivaid meeme konkursil mitte arvestada.
Enda meemi saad meile saata alloleva vormi kaudu!

Eesti Töötukassa veebiloeng "Muutuv tööturg ja tulevikuametid"
2025-07-17 11:00 - 12:00 | Microsoft Teams
Veebiloengus “Muutuv tööturg ja tulevikuametid” antakse ülevaate, kuhu tööturg on suundumas ja millised on tulevikuametid.
Veebiloengu korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Eesti Töötukassa veebiloeng "Karjäärikujundamise ABC"
2025-07-29 13:00 - 14:00

Pane end kirja vabatahtlikuks maailma suurimale laste spordivõistlusele
2025-07-31 | Tallinn
Tallinn on Euroopa Spordipealinn ja sellega seoses toimub augustis rahvusvaheline laste spordivõistlus, millel osalevad noored vanuses 12-15a. Võistlusel on kokku ligi 1000 osalejat 70 riigist.
Spordivõistlusele oodatakse 3.-8. august 2025 korraldusmeeskonnale tuge pakkuma vähemalt 16-aastaseid noori. Vabatahtlike ülesandkeks on muuhulgas info jagamine hotellides, delegatsioonide vastuvõtt lennujaamas, osalejate abistamine logistiliste küsimustega, korraldajate abistamine akrediteerimiskeskuses ja võistluspaikades.
Vabatahtlikuks olemine annab suurepärase kogemuse ning võimaluse luua uusi kontakte üle maailma. Korraldajad tagavad vabatahtlikele tööriided, meened ning päevase toitlustuse.
Kui oled vähemalt 16-aastane ning väljakutse kõnetab sind, siis täida ankeet.

Eesti Töötukassa veebitöötuba "Kuidas ennast mõjuvalt tutvustada?"
2025-08-05 10:00 - 13:00 | Microsoft Teams
Veebitöötoas “Kuidas ennast mõjuvalt tutvustada?” saab teada, kuidas töövestlusel kandidaadina enda tugevusi ja isikupära esile tuua, mil moel luua hea esmamulje ning kontakt vestluspartneritega.
Osalemiseks on vaja end kirja panna, mida saab teha juurde lisatud lingi kaudu.
Veebitöötoa korraldaja on Eesti Töötukassa ja lisainfot leiab minukarjäär.ee veebilehe sündmuste kalendrist.

Rahvusvaheline noortepäev
2025-08-12
2025. aasta rahvusvahelise noortepäeva fookuses on noorte olulisus ja panus jätkusuutlikuma elukeskkonna loomisel (inglise keeles “Youth Empowerment for a Sustainable Future”).
Ühinenud Rahvaste Organisatsioon ehk ÜRO (inglise keeles United Nations) kuulutas 12. augusti Rahvusvaheliseks noortepäevaks välja 1999. aastal. Alates sellest ajast on igal suvel üle kogu maailma noortepäeva tähistatud, et juhtida tähelepanu erinevatele noortega seotud kitsaskohtadele ning probleemidele aga ka tõsta noorte olulisus, väärtus, ideed, mõtted, algatused esile. Igal aastal on noortepäeval erinev teemafookus ja selle raames toimuvad noortele ning koos noortega arutelud, ideekorjed, kontserdid ja mitmed teised sündmused.

Noortepäeva kiirkohting ONLINE
2025-08-12 18:00 - 19:30 | Veebis
Laienda oma tutvusringi: kasuta võimalust saada kokku mitmete noortega, arutada oma huvide & soovide üle ning leida mõttekaaslasi.
Avasta oma võimalusi: jaga oma kogemusi noorteprojektidest, õpirännetest ja huvitavatest sündmustest ning kuula, mida ägedat teised on teinud.
Praktiseeri eesti keelt: kui ei räägi eesti keelt emakeelena, siis julgustame ikka osalema ja suhtluskeelt praktiseerima. Kutsume kõiki üles olema teadlikud oma keelekasutuse üle.
Sündmus on suunatud noortele vanuses 13–26. Osalema on oodatud nii mitmekesise kogemusega noored kui need, kes alles soovivad tutvuda noorsootöö võimalustega.
